
MUNICIPIUL TIMIŞOARA
SERVICIUL ŞCOLI SPITALE BAZE SPORTIVE
NR.SC2019-21270/26.08.2019


RAPORT DE SPECIALITATE
privind  schimbarea  destinaţiei  imobilului situat în  Timişoara, str. Martir Gogu Opre (fosta str. Vaslui) nr.24,  precum şi atribuirea în folosinţă gratuită către FUNDAŢIA TIMIŞOARA ’89 pentru desfăşurarea activităţii de "Complex de servicii sociale".

      Având în vedere Expunerea de motive nr. SC2019-21270/26.08.2019 a Primarului Municipiului Timişoara şi proiectul  de hotărâre privind  schimbarea  destinaţiei  imobilului situat în  Timişoara, str. Martir Gogu Opre (fosta str. Vaslui) nr.24, precum şi atribuirea în folosinţă gratuită către FUNDAŢIA TIMIŞOARA ’89 pentru desfăşurarea activităţii de "Complex de servicii sociale".
       Facem urmatoarele precizări:
      Imobilul  situat în Timişoara, str. Martir Gogu Opre (fosta str. Vaslui) nr. 24, compus din corpul I de clădire în regim parter cu suprafaţă utilă de 190,33 mp,  şi terenul construit şi neconstruit în suprafaţă de 1491 mp, proprietatea publică a Municipiului Timişoara, înscris în  Cartea Funciara nr. 423716 Timişoara, nr. top. 395/a/6 şi din  corpul  II- clădire anexă în regim parter cu suprafaţă utilă de 90,79 mp, proprietatea publică extratabulară a Municipiului Timişoara, a fost utilizat de Şcoala generală nr. 6, după care a fost transferat  la Şcoala gimnazială nr.29 , aflată în structura  Liceului Tehnologic de Transporturi Auto.
     Şcoala gimnazială nr.29 funcţionează în imobilul  din  str.Ioan Slavici nr.51, iar imobilul din str. Martir Gogu Opre (fosta str. Vaslui) nr.24 a rămas neutilizat.
    Imobilul din str. Martir Gogu Opre (fosta str. Vaslui) nr.24 a  fost  atribuit în folosinţă gratuită   către FUNDAŢIA TIMIŞOARA ’89, pe o perioadă de 5 ani, în baza HCL nr.285/ 20.05.2014 şi  a Avizului conform nr. 9133/14.05.2014 al Ministerului Educaţiei Naţionale. Contractul de comodat încheiat  a expirat  la data de 19.05.2019.
    FUNDAŢIA TIMIŞOARA’89 prin adresa cu nr. 342/6.03.2019, înregistrată la Primăria Municipiului Timişoara cu nr. SC 2019-005421/05.03.2019, a solicitat prelungirea a termenului pentru folosinţa  imobilului situat în Timisoara, str. Martir Gogu Opre (fosta Vaslui) nr.24,  pe o perioadă de 10 ani.
      Conform  prevederilor art. 112, alin. 6 din Legea educaţiei naţionale nr.1/2011 şi  Ordinului nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.
        În vederea obţinerii avizului  conform al Ministerului Educaţiei Naţionale  de schimbare a  destinaţiei imobilului mai sus menţionat a fost adoptată HCL nr. 253/07.05.2019 modificată cu HCL nr. 396/25.07.2019, prin  care s-a  aprobat propunerea  de schimbare a destinaţiei  imobilului situat în  Timişoara, str. Martir Gogu Opre (fosta str. Vaslui) nr. 24, compus  din corpul I de clădire în regim parter cu suprafaţă utilă de 190,33 mp,  şi terenul construit şi neconstruit în suprafaţă de 1491 mp, proprietatea publică a Municipiului Timişoara, înscris în  Cartea Funciara nr. 423716 Timişoara, nr. top. 395/a/6 şi din  corpul  II- clădire anexă în regim parter cu suprafaţă utilă de 90,79 mp, proprietatea publică extratabulară  a Municipiului Timişoara.”, în vederea atribuirii în folosinţă gratuită către FUNDAŢIA TIMIŞOARA ’89 pentru  o perioadă de 10 ani”. 
       Prin adresa cu nr.1322/02.08.2019, înregistrată la Municipiul Timişoara sub nr. SC2019-20350/09.08.2019, Ministerul Educaţiei Naţionale a transmis Avizul conform nr. 9378/02.08.2019 privind  schimbarea  destinaţiei imobilului  situat în  Municipiul Timişoara, str. Martir Gogu Opre (fosta str. Vaslui) nr. 24, care face parte din baza materială a Liceului Tehnologic de Transporturi Auto, din spaţiu pentru învăţământ în spaţiu pentru desfăşurarea activităţii FUNDAŢIEI TIMIŞOARA ’89, pe o perioadă de 10 ani.
     Precizăm că prin H.G nr. 68/2013, FUNDAŢIA TIMIŞOARA ’89 a fost recunoscută ca fiind  unitate de utilitate publică.
    Schimbarea destinaţiei  imobilului  va opera de la data intrării  în vigoare a HCL, până la data  la care expiră Avizul conform  nr. 9378/02.08.2019  al  Ministerului  Educaţiei Naţionale. 
     Faţă de cele prezentate mai sus;
 - apreciem că proiectul de hotărâre  privind  schimbarea  destinaţiei  imobilului situat în  Timişoara, str. Martir Gogu Opre (fosta str. Vaslui) nr.24,  precum şi atribuirea în folosinţă gratuită către FUNDAŢIA TIMIŞOARA ’89 pentru desfăşurarea activităţii de "Complex de servicii sociale", îndeplineşte condiţiile pentru a fi supus dezbaterii Consiliului Local al Municipiului Timişoara.



                     

            ŞEF SERVICIU ,                                                                              CONSILIER,
            Anca Lăudatu                                                                                     Ciucur Ioana                                                                                          

